CELEX: E2014J0001
Language: bg
Date: 2014-09-24 00:00:00
Title: Решение на Съда от 24 септември 2014 година по дело E-1/14 — Надзорен орган на ЕАСТ/Исландия (Неизпълнение от страна на договаряща страна на нейните задължения — Нетранспониране — Директива 2006/38/EО относно заплащането на такси от тежкотоварни автомобили за използване на определени инфраструктури)

16.4.2015   
            
            
               BG
            
            
               Официален вестник на Европейския съюз
            
            
               C 122/4
            
         РЕШЕНИЕ НА СЪДА
   от 24 септември 2014 година
   по дело E-1/14
   Надзорен орган на ЕАСТ/Исландия
   (Неизпълнение от страна на договаряща страна на нейните задължения — Нетранспониране — Директива 2006/38/EО относно заплащането на такси от тежкотоварни автомобили за използване на определени инфраструктури)
   (2015/C 122/05)
   По дело Е-1/14, Надзорен орган на ЕАСТ/Исландия — ИСК за постановяване, че като не е приела и/или не е уведомила незабавно в предвидения срок Надзорния орган на ЕАСТ относно всички мерки, необходими за транспонирането на акта, посочен в точка 18а от приложение XIII към Споразумението за Европейското икономическо пространство, а именно Директива 2006/38/ЕО на Европейския парламент и на Съвета от 17 май 2006 г. за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури, адаптиран към Споразумението с Протокол 1 към него, Исландия не е изпълнила задълженията си съгласно акта и по член 7 от Споразумението за ЕИП — Съдът в състав Carl Baudenbacher, председател, Per Christiansen (съдия докладчик) и Páll Hreinsson, съдии, постанови на 24 септември 2014 г. решение, чийто диспозитив гласи:
   С настоящото Съдът:
   
               1.
            
            
               Постановява, че Исландия не е изпълнила задълженията си съгласно акта, посочен в точка 18а от приложение XIII към Споразумението за Европейското икономическо пространство (Директива 2006/38/ЕО на Европейския парламент и на Съвета от 17 май 2006 г. за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури), адаптиран към Споразумението с Протокол 1 към него, и съгласно член 7 от Споразумението, като не е приела в предвидения срок всички мерки, необходими за транспонирането на акта.
            
         
               2.
            
            
               Осъжда Исландия да заплати съдебните разноски.